Un ministru, "victimă" în scandalul nurcilor ucise. A demisionat după ce a fost criticat dur pentru decizia luată.
Mogens Jensen, ministrul Agriculturii din Danemarca, a demisionat miercuri. A fost dur criticat pentru decizia de a ucide întreaga populație de nurci. Acesta și-a recunoscut greșeala și a declarat că își asumă responsabilitatea. Într-o încercare de a îndrepta lucrurile, Guvernul a propus un proiect de lege prin care să interzică fermele de nurci până în 2022.
Mogens Jensen, ministrul Agriculturii din Danemarca, a demisionat miercuri, după ce a fost criticat dur pentru ordinul de ucidere a întregii populații de nurci – purtătoare ale unei mutații de coronavirus, relatează France24.Mogens Jenses a recunoscut săptămâna trecută că decizia Guvernului de a omorî întreaga populație de nurci – undeva la 15 – 17 milioane – nu a avut o bază legală."Nu mai am sprijinul necesar din partea partidelor din parlament. Trebuie să demisionez. E clar că s-au făcut greșeli și îmi asum responsabilitatea", a declarat acesta pentru o televiziune daneză.Danemarca a decis să ucidă întreaga populație de nurci pe 4 noiembrie, din teama că mutația s-ar putea transmite la oameni și ar putea amenința eficacitatea unui vaccin.Unii dintre fermieri au protestat împotriva uciderii nurcilor sănătoase, după ce mass-media a dezvăluit că legislația daneză permitea Guvernului să ucidă nurcile din fermele contaminate, și nu întreaga populație de nurci – lucru pe care Guvernul l-a recunoscut mai târziu.Pentru a îndrepta situația, guvernul a propus un proiect de lege care interzice fermele de nurci până în 2022 – cu toate acestea, scuzele nu fac prea multe pentru a restabili încrederea, chiar și în rândul aliaților guvernului.